Ædelgasserne "opfører" sig nærved [[ideel gas|ideelt]] under standardbetingelser, men netop deres afvigelser fra [[idealgasligningen]] var vigtige spor i studiet af [[intermolekylære kræfter]]. Det såkaldte [[Lennard-Jones-potentiale]], der ofte bruges til at beskrive de intermolekylære kræfter, blev beregnet af [[John Lennard-Jones]] i [[1924]] ud fra målinger udført på argon – før [[kvantemekanik]]ken og dens grundlæggende beskrivelse af de intermolekylære kræfter.<ref>{{cite journal|title=John Edward Lennard-Jones. 1894-1954 |last=Mott|first=N. F.|journal=Biographical Memoirs of Fellows of the Royal Society|pages=175–184|volume=1|year=1955|doi=10.1098/rsbm.1955.0013}}</ref> Udviklingen af teorierne for disse kræfter blev lettet af de monoatomare ædelgassers [[kugle]]runde atomer; dette forhold gør beregningerne [[isotropi]]ske; uafhængige af atomernes retninger i forhold til hinanden.
Fysik Kemi